In nomine sancte et individue Trinitatis. Ego Odo, filius ducis Burgundie, et ego Alexander, filius ejusdem ducis, notum facimus presentibus et futuris quod omnia que ecclesia Beate-Marie Avalonensis habet de dono Hugonis, patris nostri, vel de elemosina ejus, et quecunque ab aliis personis acquisivit, que spectant ad casamentum ducis, laudavimus et concessimus predicte ecclesie in perpetuum pacifice possidenda. Ego siquidem Odo, cum Alexander, frater meus sigillum non haberet, ut hoc inviolabili certitudine fulciatur, pro me et pro fratre meo Alexandro, ex mandato ipsius, presentem kartulam sigillo meo communivi. Factum est hoc, anno ab Incarnatione Domini Mº Cº XCº.